[{"text_idx": "#000001", "text": "Riigikogus la\u0308bis ta\u0308na esimese lugemise sotsiaalkomisjoni algatatud eelno\u0303u, mis annab represseeritu staatuse neile Siberis su\u0308ndinud inimestele, kelle vanematel ei ole olnud vo\u0303imalik pa\u0308rast vabastamisto\u0303endi saamist kohe Eestisse naasta."}, {"text_idx": "#000002", "text": "Sotsiaalkomisjoni esimehe Helmen Ku\u0308ti kinnitusel tagab eelno\u0303u seadustamine 1950-ndatel aastatel Siberis su\u0308ndinud lastele, kes nu\u0308u\u0308d on jo\u0303udnud soliidsesse ikka, represseeritutele ette na\u0308htud hu\u0308ved."}, {"text_idx": "#000003", "text": "\u201eSee muudatus kaotab ebao\u0303igluse ja toob u\u0308htlasi inimestele hingerahu. Riigikogus on selge tahe kinnitada seadus, mille alusel loetakse edaspidi represseerituteks ko\u0303ik need asumisel su\u0308ndinud, kes naasid oma vanematega Eestisse viie aasta jooksul pa\u0308rast vabanemisotsuse saamist,\u201c ma\u0308rkis Sotsiaaldemokraatlikku Erakonda kuuluv Ku\u0308tt. \u201eInimestel olid erinevad po\u0303hjused, miks nad Eestisse minekut edasi lu\u0308kkasid. Ei saa ju eeldada, et rasedad naised oleksid ette vo\u0303tnud pika ja kurnava rongiso\u0303idu Siberist Eestisse.\u201c"}, {"text_idx": "#000005", "text": "Okupatsioonirez\u030ciimi poolt represseeritud isiku seaduse muutmise algatas sotsiaalkomisjon MTU\u0308 Siberis su\u0308ndinud lapsed ettepanekul. Jo\u0303ustumisajaks on planeeritud 2024. aasta 1. jaanuar, et riigieelarves saaks vajalike kuludega arvestada."}]